CELEX: C2004/118/101
Language: fi
Date: 2004-04-30 00:00:00
Title: Asia T-118/04: Giuseppe Calón 26.3.2004 Euroopan yhteisöjen komissiota vastaan nostama kanne

30.4.2004   
            
            
               FI
            
            
               Euroopan unionin virallinen lehti
            
            
               C 118/47
            
         Giuseppe Calón 26.3.2004 Euroopan yhteisöjen komissiota vastaan nostama kanne
   (Asia T-118/04)
   (2004/C 118/101)
   Oikeudenkäyntikieli: ranska
   Giuseppe Caló, kotipaikka Luxemburg, on 26.3.2004 nostanut Euroopan yhteisöjen ensimmäisen oikeusasteen tuomioistuimessa kanteen Euroopan yhteisöjen komissiota vastaan. Kantajan edustajana ovat asianajajat Sébastien Orlandi, Albert Coolen, Jean-Noël Louis ja Etienne Marchal, prosessiosoite Luxemburgissa.
   Kantaja vaatii, että ensimmäisen oikeusasteen tuomioistuin
   
               —
            
            
               kumoaa komission 9.7. ja 1.10.2003 tekemät päätökset ja, mikäli tarpeellista, komission puheenjohtajan 29.7.2003 päivätyn päätöksen
            
         
               —
            
            
               velvoittaa komission maksamaan kantajalle yhden euron symbolisena korvauksena aiheutuneesta aineettomasta vahingosta
            
         
               —
            
            
               velvoittaa komission korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Käsiteltävänä olevan asian kantaja riitauttaa nimittävän viranomaisen päätöksen, joka koskee hänen ja neljän muun DG ESTAT:in johtajan siirtämistä virkoineen heidän työskentelypaikkanaan olevan pääosaston pääjohtajan pääneuvonantajan tehtäviin, ja päätöksen, joka koskee osastojen ESTAT/B, ESTAT/C, ESTAT/D, ESTAT/E ESTAT/F johtajien virkojen täyttömenettelyn aloittamista henkilöstösääntöjen 29 artiklan 1 kohdan a ja c alakohdan ja 2 kohdan mukaisesti.
   Nämä päätökset on tehty EUROSTAT:issa todettujen sääntöjenvastaisuuksien johdosta.
   Vaatimustensa tueksi kantaja korostaa seuraavia seikkoja:
   
               —
            
            
               henkilöstösääntöjen 2 artiklan 1 kohdan ja nimittävän viranomaisen toimivallan käyttöön liittyviä komission 21.1.1998 ja 9.11.2001 tekemiä päätöksiä on rikottu, koska päätöksen kantaja siirtämisestä kyseessä olevaan pääneuvonantajan virkaan on tehnyt viranomainen, jolla ei ole nimittävän viranomaisen toimivaltaa
            
         
               —
            
            
               perusteluvelvollisuutta ei ole noudatettu
            
         
               —
            
            
               avoimia virkoja koskevat ilmoitukset COM/173/03, COM/174/03, COM/175/03, COM/176/03 ja COM/177/03 ovat lainvastaisia, koska niissä ei vahvisteta oikeudellista kehystä, jonka puitteissa toimielin aikoo suorittaa kunkin hakijan ansioiden vertailun.
            
         Lopuksi riidanalaiset päätökset loukkaavat kantajan ammatillista mainetta ja arvokkuutta.